Document ID: 31993R1644

ΚΑΝΟΝΙΣΜΟΣ (ΕΟΚ) αριθ. 1644/93 ΤΗΣ ΕΠΙΤΡΟΠΗΣ της 28ης Ιουνίου 1993 για την τροποποίηση του κανονισμού (ΕΟΚ) αριθ. 3734/92 όσον αφορά την προθεσμία για την ανακοίνωση στην Επιτροπή των ποσοτήτων οπωροκηπευτικών καταγωγής Ελλάδας για τα οποία έγιναν παραδεκτές οι αιτήσεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3438/92 του Συμβουλίου της 23ης Νοεμβρίου 1992 που προβλέπει ειδικά μέτρα για τη μεταφορά ορισμένων νωπών οπωροκηπευτικών καταγωγής Ελλάδας (1), και ιδίως το άρθρο 3,
Εκτιμώντας:
ότι, βάσει του κανονισμού (ΕΟΚ) αριθ. 3734/92 της Επιτροπής (2) για τις λεπτομέρειες εφαρμογής του κανονισμού (ΕΟΚ) αριθ. 3438/92, η προθεσμία ανακοινώσεως στην Επιτροπή των συνολικών ποσοτήτων των προϊόντων για τα οποία έγιναν παραδεκτές οι αιτήσεις που προβλέπεται στο άρθρο 3 είναι τρεις μήνες- ότι, με την προθεσμία αυτή, δεν μπορεί η αρμόδια ελληνική αρχή να διασφαλίσει τους αναγκαίους ελέγχους και, συνεπώς, θα πρέπει να παραταθεί-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 του κανονισμού (ΕΟΚ) αριθ. 3734/92, οι όροι "Το αργότερο τρεις μήνες μετά" αντικαθίσταται από τους όρους "Το αργότερο πέντε μήνες μετά".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουνίου 1993.

Labels: 8
3
17
18